Robert de Craon

Robert de Craon nazývaný aj Robert le Bourguignon (* ? - † 13. január 1149) bol francúzsky šľachtic a druhý veľmajster Templárskych rytierov v rokoch 1136 – 1146. 

Narodil sa na prelome 11. a 12. storočia ako najmladší z troch synov Renauda z Craonu. Usadil sa v Akvitánsku, a bol zasnúbený s dcérou lorda Angoumoins, ale vzdal sa svojej snúbenice a odcestoval do Palestíny, kde bol prítomný pri založení templárskeho rádu. Čoskoro preukázal svoju udatnosť v bitkách a zbožnosť a v roku 1136 po smrti Huga z Payens bol vybraný ako nový veľmajster. V tejto funkcii sa osvedčil ako skvelý organizátor a zákonodarca. 29. marca 1139 pápež Inocent II. vydal bulu Omne Datum Optimum, ktorou oslobodil templárov od desiatkov a urobil ich nezávislých od svetskej moci. Po Robertovi de Craon sa stal veľmajstrom Évrard des Barres.

Zdroj 

Osoby s neistým dátumom narodenia
Úmrtia 13. januára
Úmrtia v 1149
Francúzski šľachtici
Rád templárov
Osobnosti križiackych výprav